মার্কিন প্রযুক্তি প্রতিষ্ঠান অ্যাপল নতুন ‘চমক’ হিসেবে কী আনবে, তা নিয়ে অনেকের কৌতূহল থাকে। ধারণা করা হচ্ছে, পর্দার আড়ালেই অ্যাপল তৈরি করছে, সেই চমক দেওয়া পণ্যটি। এটি হতে পারে অ্যাপলের জনপ্রিয় ম্যাকবুক ল্যাপটপের হালকা সংস্করণ। এই ল্যাপটপের বিস্তারিত তথ্য এখনো প্রকাশ করেনি অ্যাপল। প্রযুক্তিবিষয়ক ওয়েবসাইট নাইন টু ফাইভ ম্যাকে এ ল্যাপটপের ফিচার সম্পর্কে সম্ভাব্য কিছু তথ্য তুলে ধরা হয়েছে।